สวัสดีค่ะ หนูมีอาการคัน มีผื่นแดง และ มีตุ่มน้ำ บริเวณริมฝีปาก ในบางช่วง และขอบปากขาว ตลอด บางทีมีสะเก็ดขาวๆตามขอบปาก เป็นระยะเวลานาน เริ่มเป็นตอนประถมศึกษา โดนเพื่อนล้อว่าศพเดินได้ เพราะปากซีด เคยพบแพทย์มาหลายที่ แต่ก็ยังไม่หาย และอาการยังเป็นเหมือนเดิมมาถึงทุกวันนี้ค่ะ ไปหาข้อมูลมาคาดว่าเป็น เริม แต่ไม่แน่ใจเพราะไม่ติดต่อไปยังแฟนค่ะ ทำอย่างไรถึงจะหาย ขอบปากไม่ขาวคะ และ อยากพบ แพทย์เฉพาะทาง ด้านปาก (บริเวณริมฝีปาก ขอบปาก) ค่ะ รบกวนด้วยนะคะ
สวัสดีค่ะ อาการมีผื่นคันและตุ่มน้ำที่ปาก อาจเกิดจาก-ผื่นผิวหนังอักเสบบริเวณปาก จากการแพ้สารสัมผัส เช่นเครื่องสำอาง ลิปสติก ครีมทาหน้า อาจมีคันและแดงร่วมด้วย หรือเกิดจากภูมิแพ้-ผื่นแพ้ยา-ผื่นจากปากแห้งหรือการเลียปากบ่อยจนเกินไป-ผื่นลมพิษ-เริม โรคเริมที่ริมฝีปากนั้นทำให้เกิดตุ่มสีขาวหรือตุ่มน้ำก็ได้รอยขาวดังกล่าวมา อาจเป็นรอยขาวที่เกิดตามหลังการอักเสบหรือการใช้ยาสเตียรอยด์ทาตุ่มหรือผื่นก็ได้แนะนำงดใช้ลิปสติกหรือผลิตภัณฑ์เครื่องสำอางที่สงสัยว่าจะแพ้ที่บริเวณปาก ไม่เลียปากบ่อยๆ ใช้ลิปมันหรือปิโตรเลียม เจลลี่ทาให้ความชุ่มชื้นได้ควรไปพบแพทย์เพื่อตรวจรอยโรคจริงให้ได้การวินิจฉัยที่แน่นอนค่ะ โดยเริมก็อาจจะเป็นๆหายๆได้ตลอดชีวิต ในช่วงที่ไม่มีตุ่มก็อาจจะไม่ทำให้เกิดการติดต่อได้ อาจพบแพทย์เฉพาะทางด้านผิวหนังค่ะ